

Αρκαλοχώρι, 24/02/2023

Προς: ΜΜΕ

**ΔΕΛΤΙΟ ΤΥΠΟΥ**

**‘’Ο ρόλος των ενηλίκων στην προστασία των παιδιών από κάθε μορφή κακοποίησης/παραμέλησης’’: Ενημερωτική ομιλία στις 7 Μαρτίου από το Κέντρο Κοινότητας του Δήμου Μινώα Πεδιάδας σε συνεργασία με ''Το Χαμόγελο του Παιδιού''**

Το Κέντρο Κοινότητας του Δήμου Μινώα Πεδιάδας σε συνεργασία με ''Το Χαμόγελο του Παιδιού'', διοργανώνει την Τρίτη 7 Μαρτίου 2023 και ώρα 17.00, στο Δημοτικό Κατάστημα στο Αρκαλοχώρι, ενημερωτική ομιλία- συζήτηση με θέμα: ‘’Ο ρόλος των ενηλίκων στην προστασία των παιδιών από κάθε μορφή κακοποίησης/παραμέλησης’’.

Σύμφωνα με τον Παγκόσμιο Οργανισμό Υγείας η κακομεταχείριση/κακοποίηση των παιδιών είναι παγκόσμιο πρόβλημα με μακροχρόνιες και σοβαρές επιπτώσεις στην ψυχοσυναισθηματική ανάπτυξη και συνολική υγεία των παιδιών. Σχεδόν 3 στα 4 παιδιά παγκοσμίως, ηλικίας 2 έως 4 ετών θα υποστεί σωματική τιμωρία ή/και ψυχολογική βία από τα άτομα που τα φροντίζουν ενώ το Διεθνές Κέντρο για τα Εξαφανισμένα και Υπό Εκμετάλλευση Παιδιά (ICMEC, 2013) τονίζει ότι 1 στα 7 κορίτσια και 1 στα 25 αγόρια θα κακοποιηθούν ή παρενοχληθούν σεξουαλικά μέχρι την ηλικία των 18 ετών. Από αυτά τα παιδιά μόνο το 1 από τα 3 θα το αποκαλύψει στους γονείς του.

Στόχος της ομιλίας που θα πραγματοποιηθεί στις 7 Μαρτίου είναι να ενημερωθούν οι γονείς για το φαινόμενο έτσι ώστε να μπορούν να δώσουν απλές συμβουλές στα παιδιά τους και να τα θωρακίσουν απέναντι σε αυτό τον κίνδυνο.

Η εκδήλωση είναι ανοιχτή και δωρεάν για το κοινό.

Μπορείτε να δηλώσετε συμμετοχή στον παρακάτω σύνδεσμο καθώς θα υπάρχει περιορισμένος αριθμός ατόμων. Ο σύνδεσμος είναι: http://bitly.ws/AB3G